Madagaskaraj silvioj

La Madagaskaraj silvioj aŭ Malagasaj silvioj estas nova klado de kantobirdoj. Ili ne ricevis oficialan nomon, kvankam la nomo Bernieredoj (laŭ la Longbeka berniero) estis neformale uzata (Roberson 2006); laŭ tio, ĝi ne estu uzata sen citaĵoj aŭ iel ajn kio implicus ke ĝi estas valida nomo. La familio konsistus el dek specioj de malgrandaj arbaraj birdoj kaj endemiaj de Madagaskaro.

La monofilio de tiu grupo estis proponita ekde 1934 (Salomonsen 1934). Sed la tradicia lokigo de tiuj birdoj pluis, miskomprenita kiel konverĝa evoluo kaj pro manko de dediĉita pristudo. La familioj al kiuj la Madagakaraj silvioj estis iam atribuitaj —Piknonotedoj (bulbuloj) sed ĉefe Timaliedoj kaj Silviedoj— estis uzataj kiel "rubeja taksono", unuiĝante nerilatajn stirpojn kiuj estas iom similaj laŭ ekologio kaj morfologio.

Post analizoj de DNA la proponita grupo estas la jena:
Iam en Piknonotedoj (bulbuloj)
 Genro Bernieria – iam en Phyllastrephus
 Longbeka berniero aŭ Berniero, Bernieria madagascariensis
 Genro Xanthomixis – iam en Phyllastrephus; eble polifiletika
 Okulvitra tetrako, Xanthomixis zosterops
 Aperta tetrako, Xanthomixis apperti
 Malhela tetrako, Xanthomixis tenebrosus
 Grizkrona tetrako, Xanthomixis cinereiceps
Iam en Silviedoj
 Genro Thamnornis
 Tamnorno, Thamnornis chloropetoides
 Genro Cryptosylvicola
 Kriptosilvio, Cryptosylvicola randriansoloi
Iam en Timaliedoj 
 Genro Hartertula – iam en Neomixis
 Hartertulo, Hartertula flavoviridis
 Genro Crossleyia
 Flavbrova oksilabo, Crossleyia xanthophrys
 Genro Oxylabes
 Blankagorĝa oksilabo, Oxylabes madagascariensis

Kelkaj el tiuj specioj estas malmulte konataj kaj estis priskribata de la scienco nur tre ĵuse. La Aperta tetrako estis priskribata nur en 1972 kaj la Kriptosilvio en 1996. La Aperta tetrako, kun la Grizkrona tetrako kaj la Malhela tetrako estas minacataj pro habitatoperdo, kaj estas listitaj kiel vundebla. 

Plej parto de Malagasaj silvioj loĝas en humidaj pluvarbaroj en orienta Madagaskaro, kvankam kelkaj specioj troviĝas en pli sekaj sudokcidento de la insulo. Ili manĝas insektojn kaj formas miksitajn kunmanĝantarojn de ĝis ses specioj dum manĝado.

 Referencoj 
 Beresford, P.; Barker, F.K.; Ryan, P.G. & Crowe, T.M. (2005): African endemics span the tree of songbirds (Passeri): molecular systematics of several evolutionary 'enigmas'. Proceedings of the Royal Society 272(1565): 849–858.  PDF fulltext  Elektronika aldono

 Cibois, Alice; Pasquet, Eric; Schulenberg, Thomas S. &  (1999): Molecular Systematics of the Malagasy Babblers (Passeriformes: Timaliidae) and Warblers (Passeriformes: Sylviidae), Based on Cytochrome b and 16S rRNA Sequences. Molecular Phylogenetics and Evolution 13(3): 581–595.  (HTML resumo)

 Cibois, Alice; Slikas, Beth; Shulenberg, Thomas S. & Pasquet, Eric (2001): An endemic radiation of Malagasy songbirds is revealed by mitochondrial DNA sequence data. Evolution 55(6): 1198–1206. DOI:10.1554/0014-3820(2001)055[1198:AEROMS]2.0.CO;2 PDF plena teksto 

 Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 84-96553-06-X.

 Roberson, Don (2006): The Break-up of the Old World warblers: A discussion of the 'new' tree . Versio de 2006-06-26. Konsultita la 2007-05-12.

 Salomonsen, F. (1934): Revision of the Madagascar Timaliine birds. Annals and Magazine of Natural History (10a serio) 14: 60–79.

Kategorio:Paseroformaj
Kategorio:Afrotropisa faŭno
Kategorio:Birdoj de Afriko
Kategorio:Madagaskaro